[{"text_idx": "#000000", "text": "Ta\u0308na lehvivad Eestimaal lipud vo\u0303idupu\u0308ha ma\u0308lestuseks ja neid ei langetata ka o\u0308o\u0308 saabudes, sest on jaanio\u0308o\u0308 \u2013 u\u0308ks aasta lu\u0308hemaid o\u0308id, mis on no\u0303nda u\u0308u\u0308rike, et pimedusele ei olegi peaaegu enam ja\u0308a\u0308nud ruumi. Ja seda kogeme nii ihu kui hingega. Inimese keha on tundlik valgusele ning elab kindlas o\u0308o\u0308pa\u0308evase valguse ja pimeduse vaheldumise ru\u0308tmis. Sellepa\u0308rast on suur valguseku\u0308llus u\u0308helt poolt kehale segadusttekitav asjaolu. Teiselt poolt oleme aga lausa lummatud nendest valgetest o\u0308o\u0308dest, kus po\u0303hjapoolsematel laiuskraadidel pa\u0308ike na\u0308dalate kaupa isegi ei looju. Ra\u0308a\u0308kimata sellest, et me tunneme end valges turvalisemalt, kindlamalt, ro\u0303o\u0303msamalt kui muidu ning ka paljukorratud asjaolu, et suvise po\u0308o\u0308ripa\u0308evaga hakkavad ju pa\u0308evad ja\u0308lle lu\u0308hemaks minema ning valgus peab pimedusele alla vanduma, ei suuda meid praegu ko\u0303igutada."}, {"text_idx": "#000001", "text": "Valgus on siin ja meie selle paistuses \u2013 on vabaduse valgus, on vabaduse eest kartmatu vo\u0303itlemise valgus, on ta\u0308nulikkuse valgus, on ka ootuse valgus. Ristija Johannes, kelle su\u0308nnipa\u0308eva me samuti neil pa\u0308evil ta\u0308histame, u\u0308tles Jeesuse maist teekonda ette valmistades: \u201eKes tuleb pa\u0308rast mind, on minust va\u0308gevam. Tema peab kasvama ja mina pean kahanema.\u201d (Mt 3, 11; Jh 3, 30) See, keda me ootame, on valguse allikas ja valgus ise, kes saabub meie juurde ko\u0303ige pimedamal hetkel, kui me teda ko\u0303ige rohkem vajame. Ta tuleb, et olla valguseks pimeduse vangidele, eluvo\u0303itlustes hirmunutele, kibestunutele, lootuse kaotanutele. Ei ole sellist pimedust, mis tema valguse ees ei oleks sunnitud taanduma, sest nagu ka psalmist kinnitab:"}, {"text_idx": "#000015", "text": "Johannese evangeeliumi alguses lo\u0303hestab valgus pimeduse ja So\u0303na saab lihaks. Me oleme Teda oodanud ja me oleme Tema a\u0308ra oodanud. Meid ootab nu\u0308u\u0308d uus"}]